PMIndiaData/PMIndiaSum huggingface dataset:
ଗୁରୁତର ସଂଗଠିତ ଅପରାଧ ନିୟନ୍ତ୍ରଣ, ଆନ୍ତର୍ଜାତିକ ଅପରାଧ ରୋକିବା ଉଦ୍ଦେଶ୍ୟରେ ସୂଚନା ଆଦାନ ପ୍ରଦାନ ତଥା ସହଯୋଗ ଲାଗି ଭାରତ, ବ୍ରିଟେନ ଓ ଉତ୍ତର ଆୟର୍ଲାଣ୍ଡ ମଧ୍ୟରେ ବୁଝାମଣାକୁ କ୍ୟାବିନେଟର ଅନୁମୋଦନ

ଆନ୍ତର୍ଜାତିକ ସ୍ତରରେ ଅପରାଧ ଓ ଗୁରୁତର ସଂଗଠିତ ଅପରାଧ ନିୟନ୍ତ୍ରଣ ସକାଶେ ପରସ୍ପର ମଧ୍ୟରେ ସୂଚନା ଆଦାନ ପ୍ରଦାନ ଏବଂ ଏ କ୍ଷେତ୍ରରେ ଆପୋଷ ସହଯୋଗ ନିମନ୍ତେ ଭାରତ, ବ୍ରିଟେନ ଏବଂ ଉତ୍ତର ଆୟର୍ଲାଣ୍ଡ ମଧ୍ୟରେ ବୁଝାମଣାପତ୍ର ସ୍ଵାକ୍ଷରିତ ହେବ । ଏହି ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର ମନ୍ତ୍ରୀମଣ୍ଡଳ ବୈଠକରେ ଅନୁମୋଦିତ ହୋଇଛି । ଭାରତ ଏବଂ ବ୍ରିଟେନ ମଧ୍ୟରେ ଅପରାଧ ଅନୁସନ୍ଧାନ, ଅପରାଧୀଙ୍କୁ ଧରିବା, ଅପରାଧିକ କାର୍ଯ୍ୟରୁ ଲବ୍ଧ ଧନର ବ୍ୟାଜ୍ୟାପ୍ତି, ଆତଙ୍କବାଦୀଙ୍କ ଦ୍ଵାରା ପାଣ୍ଠି ସଂଗ୍ରହ ରୋକିବା, ବେଆଇନ ଅର୍ଥ ଚାଲାଣ ଆଦି ନିୟନ୍ତ୍ରଣ ସକାଶେ 1995ରେ ଏକ ରାଜିନାମା ସ୍ଵାକ୍ଷରିତ ହୋଇଛି । ତେବେ ଭାରତ ଏବଂ ଯୁକ୍ତରାଜ୍ୟ ବ୍ରିଟେନ ଏହି ରାଜିନାମାକୁ ଆହୁରି ବ୍ୟାପକ କରି ଗୁରୁତର ସଂଗଠିତ ଅପରାଧ ଓ ଆନ୍ତର୍ଜାତିକ ଅପରାଧର ମୁକାବିଲା ସକାଶେ ସହଯୋଗ ବୃଦ୍ଧି କରିବା ସକାଶେ ନୂତନ ବୁଝାମଣା କରିବାକୁ ସହମତ ହୋଇଛନ୍ତି । ସେହି ପରିପ୍ରେକ୍ଷୀରେ ପ୍ରସ୍ତାବିତ ବୁଝାମଣା ପାରସ୍ପରିକ ନିରାପତ୍ତା ସହଯୋଗକୁ ଆହୁରି ବୃଦ୍ଧି କରିବ ।
ନୂଆଦିଲ୍ଲୀର ଲାଲ କିଲ୍ଲାରେ ଆଲୋକ ଏବଂ ଶବ୍ଦ ପ୍ରଦର୍ଶନକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆଦିଲ୍ଲୀର ଲାଲ କିଲ୍ଲାରେ ଆଲୋକ ଏବଂ ଶବ୍ଦ ପ୍ରଦର୍ଶନର ଝଲକ ସେୟାର କରିଛନ୍ତି । କେନ୍ଦ୍ର ସଂସ୍କୃତି ଓ ପର୍ଯ୍ୟଟନ ମନ୍ତ୍ରୀ ଶ୍ରୀ ଜି କିଶନ ରେଡ୍ଡୀଙ୍କ ଏକ ଟୁଇଟ୍ ସେୟାର କରି ପ୍ରଧାନମନ୍ତ୍ରୀ ଟ୍ୱିଟ୍ କରିଛନ୍ତି; “ଲାଲ କିଲ୍ଲା ପରିଦର୍ଶନ କରିବାର ଏକ ଅତିରିକ୍ତ କାରଣ! ଆମର ଇତିହାସ ଏବଂ ଐତିହ୍ୟକୁ ସ୍ମରଣ କରିବା ପାଇଁ ଏକ ସୂଚନାଯୋଗ୍ୟ ଏବଂ ଆଧୁନିକ ଉପାୟ ।”
ପ୍ରଶାସନ, କାର୍ଯ୍ୟାନ୍ୱୟନ ଏବଂ ଅନୁଧ୍ୟାନ ଢାଂଚାକୁ ସୁଦୃଢ଼ କରିବା ଲାଗି ଜାତୀୟ ଦକ୍ଷତା ବିକାଶ ପାଣ୍ଠି(ଏନଏସଡିଏଫ) ଓ ଜାତୀୟ ଦକ୍ଷତା ବିକାଶ ନିଗମର ପୁନର୍ଗଠନ ପ୍ରସ୍ତାବକୁ କ୍ୟାବିନେଟ ଅନୁମୋଦନ

ପ୍ରଶାସନ, କାର୍ଯ୍ୟାନ୍ୱୟନ ଏବଂ ଅନୁଧ୍ୟାନ ଢାଂଚାକୁ ସୁଦୃଢ଼ କରିବା ଲାଗି ଜାତୀୟ ଦକ୍ଷତା ବିକାଶ ପାଣ୍ଠି(ଏନଏସଡିଏଫ) ଏବଂ ଜାତୀୟ ଦକ୍ଷତା ବିକାଶ ନିଗମ(ଏନଏସଡିସି)ର ପୁନର୍ଗଠନ କରାଯିବ । ଏ ସଂକ୍ରାନ୍ତ ପ୍ରସ୍ତାବକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଅନୁମୋଦନ ମିଳିଛି । ଏହି ପୁନର୍ଗଠନ ଦ୍ୱାରା ଏନସଡିସିର କାର୍ଯ୍ୟ ପ୍ରକ୍ରିୟାରେ ଉନ୍ନତ କର୍ପୋରେଟ ପ୍ରଶାସନ, ପାରଦର୍ଶିତା ଏବଂ ଉତ୍ତରଦାୟିତ୍ୱ ସୁନିଶ୍ଚିତ ହୋଇପାରିବ । ଏହାଛଡ଼ା ଏନଏସଡିଏଫର ନିରୀକ୍ଷଣ ଭୂମିକା ସୁଦୃଢ଼ ହୋଇପାରିବ । ଏହି ଅନୁମୋଦନ ଫଳରେ ଏନଏସଡିଏଫ ଏବଂ ଏନଏସଡିସିର ବୋର୍ଡର ପୁର୍ନଗଠନ ହେବ । ଏହା ପ୍ରଶାସନ, କାର୍ଯ୍ୟାନ୍ୱୟନ ଓ ଅନୁଧ୍ୟାନ ଢାଂଚା ସୁଦୃଢ଼ ହେବ । ସୂଚନାଯୋଗ୍ୟ ଯେ ଦକ୍ଷତା ବିକାଶ କ୍ଷେତ୍ରରେ ସମନ୍ୱିତ ପଦକ୍ଷେପ କାର୍ଯ୍ୟକାରୀ କରିବା ଲାଗି ଅର୍ଥମନ୍ତ୍ରଣାଳୟ ଦ୍ୱାରା ଏନଏସଡିସି ଏବଂ ଏନଏସଡିଏଫ ଯଥାକ୍ରମେ ଜୁଲାଇ 2008 ଏବଂ ଜାନୁଆରୀ 2009ରେ ପ୍ରତିଷ୍ଠା କରାଯାଇଥିଲା ।
ନାଦୁରବାର ଦୁଃଖଦ ଘଟଣାର ମୃତକଙ୍କ ପାଇଁ ପ୍ରଧାନମନ୍ତ୍ରୀଙ୍କ ଦୁଃଖ ପ୍ରକା

ମହାରାଷ୍ଟ୍ରର ନାଦୁରବାରରେ ହୋଇଥିବା ଦୁର୍ଘଟଣା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଃଖ ପ୍ରକାଶ କରିଛନ୍ତି । ଆହତମାନଙ୍କୁ ଆଶୁ ଆରୋଗ୍ୟ କାମନା କରି ସେ ପ୍ରାର୍ଥନା ମଧ୍ୟ କରିଛନ୍ତି । ସେ ପ୍ରଧାନମନ୍ତ୍ରୀ ଜାତୀୟ ବିପର୍ଯ୍ୟୟ ପାଣ୍ଠିରୁ ପ୍ରତି ମୃତକଙ୍କ ନିକଟ ସମ୍ପର୍କୀୟଙ୍କ ପାଇଁ ୨ ଲକ୍ଷ ଟଙ୍କା ଏବଂ ପ୍ରତି ଆହତଙ୍କ ପାଇଁ ୫୦ ହଜାର ଟଙ୍କାର ସହାୟତା ଘୋଷଣା କରିଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି: ମହାରାଷ୍ଟ୍ରର ନାଦୁରବାରରୁ ଦୁଃଖଦ ଖବର ଆସିଛି । ଦୁର୍ଘଟଣାରେ ନିଜ ସମ୍ପର୍କୀୟଙ୍କୁ ହରାଇଥିବା ପରିବାରକୁ ମୋର ସମବେଦନା । ଆହତମାନଙ୍କ ପାଇଁ ପ୍ରାର୍ଥନା କରୁଛି । ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କୁ ପ୍ରଧାମନ୍ତ୍ରୀ ଜାତୀୟ ବିପର୍ଯ୍ୟୟ ପାଣ୍ଠିରୁ ୨ ଲକ୍ଷ ଟଙ୍କା ଲେଖାଏଁ ଦିଆଯିବ । ଆହତମାନଙ୍କୁ ୫୦ ହଜାର ଟଙ୍କା ଲେଖାଏଁ ଦିଆଯିବ ।
ମଧ୍ୟପ୍ରଦେଶର ବୁରହାନପୁର ଦେଶର ପ୍ରଥମ ହର ଘର ଜଳ ପ୍ରମାଣିତ ଜିଲ୍ଲା ହୋଇଥିବାରୁ ସେଠାକାର ନାଗରିକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟପ୍ରଦେଶର ବୁରହାନପୁର ନାଗରିକଙ୍କୁ ଦେଶର ପ୍ରଥମ ହର ଘର ଜଳ ପ୍ରମାଣିତ ଜିଲ୍ଲା ହୋଇଥିବାରୁ ଅଭିନନ୍ଦନ ଜଣାଇଛନ୍ତି । କେନ୍ଦ୍ର ଜଳ ଶକ୍ତି ମନ୍ତ୍ରୀ ଗଜେନ୍ଦ୍ର ସିଂହ ଶେଖାୱତଙ୍କ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି: “ଏହି ଉଲ୍ଲେଖନୀୟ ସଫଳତା ପାଇଁ ବୁରହାନପୁରର ମୋ ଭଉଣୀ ଏବଂ ଭାଇମାନଙ୍କୁ ଅଭିନନ୍ଦନ । ଲୋକଙ୍କ ମଧ୍ୟରେ ସାମୂହିକ ଆବେଗ ଏବଂ ଶିବରାଜ ସିଂହ ଚୌହାନ ଜୀଙ୍କ ଅଧୀନରେ ଜେଜେଏମ୍ ଟିମ୍ ଏବଂ ମଧ୍ୟପ୍ରଦେଶ ସରକାରଙ୍କ ଦ୍ୱାରା ମିଶନ୍ ମୋଡ୍ ପ୍ରୟାସ ବିନା ଏହା ସମ୍ଭବ ନୁହେଁୟ ।”
ଭାରତର ପୂର୍ବତନ ପ୍ରଧାନ ବିଚାରପତି ଶ୍ରୀ ଆରସି ଲାହୋଟିଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଦୁଃଖ ପ୍ରକାଶ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ପୂର୍ବତନ ପ୍ରଧାନ ବିଚାରପତି ଶ୍ରୀ ଆରସି ଲାହୋଟିଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଭାରତର ପୂର୍ବତନ ପ୍ରଧାନ ବିଚାରପତି ଶ୍ରୀ ଆରସି ଲାହୋଟି ଜୀଙ୍କର ଦେହାନ୍ତରେ ଦୁଃଖିତ । ନ୍ୟାୟପାଳିକାକୁ ତାଙ୍କର ଅବଦାନ ତଥା ବଞ୍ଚିତ ଲୋକଙ୍କୁ ତ୍ୱରିତ ନ୍ୟାୟ ପ୍ରଦାନ ଉପରେ ଗୁରୁତ୍ୱ ଦେବାପାଇଁ ସେ ସର୍ବଦା ସ୍ମରଣୀୟ ହୋଇ ରହିବେ । ତାଙ୍କ ପରିବାର ତଥା ଶୁଭେଚ୍ଛୁମାନଙ୍କୁ ସମବେଦନା । ଓମ ଶାନ୍ତି ।”
ପ୍ରଧାନମନ୍ତ୍ରୀ ଆସନ୍ତାକାଲି ଗସ୍ତ କରିବେ ଉତ୍ତରାଖଣ୍ଡର ରୁଦ୍ରପୁର

ସମନ୍ୱିତ ସମବାୟ ବିକାଶ ପ୍ରକଳ୍ପର ଶୁଭାରମ୍ଭ କରିବେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫେବୃଆରୀ 14ରେ ଉତ୍ତରାଖଣ୍ଡର ରୁଦ୍ରପୁର ଗସ୍ତ କରିବେ । ଏହି ଗସ୍ତ କାଳରେ ସେ ରାଜ୍ୟ ସମନ୍ୱିତ ସମବାୟ ବିକାଶ ପ୍ରକଳ୍ପର ଶୁଭାରମ୍ଭ କରିବେ ଏବଂ ଦୀନଦୟାଲ ଉପାଧ୍ୟାୟ କୃଷକ କଲ୍ୟାଣ ଯୋଜନାର ହିତାଧିକାରୀଙ୍କୁ ଋଣ ଚେକ ପ୍ରଦାନ କରିବା କାର୍ଯ୍ୟକ୍ରମ ରହିଛି । ସମବାୟ, କୃଷି ଏବଂ ଆନୁସଙ୍ଗିକ କ୍ଷେତ୍ରକୁ ଶକ୍ତିଶାଳୀ କରି ଉତ୍ତରାଖଣ୍ଡ ଗ୍ରାମାଞ୍ଚଳର ଆର୍ଥିକ ସ୍ଥିତିରେ ଉନ୍ନତି ଆଣିବା ସମନ୍ୱିତ ସମବାୟ ବିକାଶ ପ୍ରକଳ୍ପର ଉଦ୍ଦେଶ୍ୟ । କୃଷି ଏବଂ ଆନୁଷଙ୍ଗିକ କ୍ଷେତ୍ରକୁ ସହାୟତା ପ୍ରଦାନ କରାଯାଇ ଉତ୍ତରାଖଣ୍ଡର ପାହାଡିଆ ଅଞ୍ଚଳରୁ ବାଧ୍ୟତାମୂଳକ ପ୍ରବାସନକୁ ରୋକାଯାଇପାରିବ । ଏହି ପ୍ରକଳ୍ପର ପ୍ରଥମ କିସ୍ତି ଅର୍ଥ 100 କୋଟି ଟଙ୍କାର ଚେକ ଉତ୍ତରାଖଣ୍ଡ ମୁଖ୍ୟମନ୍ତ୍ରୀଙ୍କୁ ପ୍ରଦାନ କରିବେ ଯାହାକି ଜାତୀୟ ସମବାୟ ବିକାଶ ସହାୟକ ଦ୍ୱାରା ରାଜ୍ୟ ସରକାରଙ୍କୁ ହସ୍ତାନ୍ତର କରାଯିବ । ପ୍ରଧାନମନ୍ତ୍ରୀ ଏହି ଅବସରରେ ଦୀନ ଦୟାଲ ଉପାଧ୍ୟାୟ କୃଷକ କଲ୍ୟାଣ ଯୋଜନାର ହିତାଧିକାରୀଙ୍କୁ ଋଣ ଚେକ ପ୍ରଦାନ କରିବେ । ଉତ୍ତରାଖଣ୍ଡ ସରକାରଙ୍କର ଏହି ଯୋଜନା ଅଧିନରେ କୃଷକମାନଙ୍କୁ ସର୍ବନିମ୍ନ 2 ପ୍ରତିଶତ ସୁଧ ହାରରେ ଏକ ଲକ୍ଷ ଟଙ୍କା ବହୂମୁଖୀ କାର୍ଯ୍ୟ ପାଇଁ ମିଳିପାରିବ । ଆଗାମୀ 2022 ସୁଦ୍ଧା ରାଜ୍ୟରେ କୃଷକମାନଙ୍କ ଆୟ ଦ୍ୱିଗୁଣିତ କରିବା ଲକ୍ଷ୍ୟରେ ଏହି ଯୋଜନା ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ । ପ୍ରଧାନମନ୍ତ୍ରୀ 7 ନଭେମ୍ବର, 2018ରେ ଉତ୍ତରାଖଣ୍ଡର ହର୍ଷିଲଠାରେ ଭାରତୀୟ ସେନା ଏବଂ ଆଇଟିବିପି ଜବାନମାନଙ୍କ ସହ ଦିପାବଳୀ ଉତ୍ସବ ପାଳନ କରିବା ପାଇଁ ଯାଇଥିଲେ । 7 ଅକ୍ଟୋବର, 2018ରେ ଡେରାଡୁନଠାରେ ଆୟୋଜିତ ‘ଉତ୍ତରାଖଣ୍ଡ ଲକ୍ଷ୍ୟସ୍ଥଳ: ପୁଞ୍ଜିନିବେଶ ସମ୍ମିଳନୀ 2018’ କୁ ସମ୍ବୋଧନ କରିବା ପାଇଁ ଯାଇଥିଲେ ।
କୋପେନହାଗେନ ଠାରେ ଭାରତୀୟ ସମୁଦାୟଙ୍କ ସହ ପ୍ରଧାନମନ୍ତ୍ରୀଙ୍କ ବାର୍ତ୍ତାଳାପ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଡେନମାର୍କ ପ୍ରଧାନମନ୍ତ୍ରୀ ମହାମହିମ ସୁଶ୍ରୀ ମେଟେ ଫ୍ରେଡରିକସନଙ୍କ ସହ କୋପେନହାଗେନ ସ୍ଥିତ ବେଲା ସେଣ୍ଟର ଠାରେ ଭାରତୀୟ ସମୁଦାୟକୁ ଉଦବୋଧନ ଦେବା ସହ ଆଲୋଚନା କରିଛନ୍ତି । ଏହି କାର୍ଯ୍ୟକ୍ରମରେ ଛାତ୍ର, ଗବେଷକ, ବୃତ୍ତିଧାରୀ ଓ ବ୍ୟବସାୟୀଙ୍କ ସମେତ ଡେନମାର୍କରେ ରହୁଥିବା ଭାରତୀୟ ସମୁଦାୟର ୧୦୦୦ରୁ ଅଧିକ ସଦସ୍ୟ ଭାଗ ନେଇଥିଲେ । ଭାରତୀୟମାନଙ୍କ ପ୍ରତି ପ୍ରଧାନମନ୍ତ୍ରୀ ଫ୍ରେଡରିକସନଙ୍କ ସଦିଚ୍ଛା ଓ ସମ୍ମାନକୁ ପ୍ରଧାନମନ୍ତ୍ରୀ ମୋଦୀ ପ୍ରଶଂସା କରିବା ସହ ଉଭୟ ଦେଶ ସବୁଜ ଅଭିବୃଦ୍ଧି ପାଇଁ ମିଳିତ ଭାବେ ଅଭିନବ ସମାଧାନ ଖୋଜିବା ଉପରେ ଗୁରୁତ୍ୱାରୋପ କରିଥିଲେ । ଡେନମାର୍କରେ ଭାରତୀୟ ସମୁଦାୟର ସକାରାତ୍ମକ ଭୂମିକାକୁ ସେ ପ୍ରଶଂସା କରିଥିଲେ । ଏହି ଅବସରରେ ପ୍ରଧାନମନ୍ତ୍ରୀ ମୋଦୀ ଭାରତର ଅର୍ଥନୈତିକ ସମ୍ଭାବନା ସମ୍ପର୍କରେ ଆଲୋକପାତ କରିବା ସହ ଭାରତ- ଡେନମାର୍କ ମଧ୍ୟରେ ଅଧିକ ସହଭାଗିତା ପାଇଁ ଆମନ୍ତ୍ରଣ ଜଣାଇଥିଲେ ।
ଚିତ୍ରଶିଳ୍ପୀ ଆୟୁଷ କୁନ୍ଦଲଙ୍କୁ ଭେଟିଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଚିତ୍ରଶିଳ୍ପୀ ଆୟୁଷ କୁନ୍ଦଲଙ୍କୁ ଭେଟିଛନ୍ତି । ସେ କହିଛନ୍ତି ଯେ ଆୟୁଷ କୁନ୍ଦଲଙ୍କୁ ଭେଟିବା ତାଙ୍କ ପାଇଁ ଏକ ଅବିସ୍ମରଣୀୟ ମୂହୂର୍ତ୍ତ । ସେ ମଧ୍ୟ ଏହି ଦିବ୍ୟାଙ୍ଗ କଳାକାରଙ୍କ ଚିତ୍ର ଦେଖିବାକୁ ଲୋକଙ୍କୁ ଅନୁରୋଧ କରିଛନ୍ତି । ଏକାଧିକ ଟୁଇଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି; “ଆଜି ଆୟୁଷ କୁନ୍ଦଲଙ୍କୁ ଭେଟିବା ମୋ ପାଇଁ ଏକ ଅବିସ୍ମରଣୀୟ ମୂହୂର୍ତ୍ତରେ ପରିଣତ ହୋଇଛି । ଆୟୁଷ ଯେଉଁଭଳି ଭାବରେ ଚିତ୍ରକଳାରେ ପାରଦର୍ଶିତା ହାସଲ କରିଛନ୍ତି ଏବଂ ତାଙ୍କ ଆଙ୍ଗୁଠିରେ ତାଙ୍କ ଭାବନାକୁ ରୂପ ଦେଇଛନ୍ତି ତାହା ସମସ୍ତଙ୍କ ପାଇଁ ପ୍ରେରଣା ଦାୟକ ଅଟେ । ସବୁବେଳେ ପ୍ରେରଣା ମିଳୁ, ଏଥିପାଇଁ ମୁଁ ତାଙ୍କୁ ଟ୍ୱିଟରରେ ଅନୁସରଣ କରୁଛି ।” “ମୁଁ ତୁମ ସମସ୍ତଙ୍କୁ ଅନୁରୋଧ କରୁଛି ଆପଣମାନେ ଆୟୁଷ କୁନ୍ଦଲଙ୍କ ଚିତ୍ରକଳାକୁ ନିଶ୍ଚିତ ଦେଖନ୍ତୁ । ଆୟୁଷ ତାଙ୍କ ଚିତ୍ର ପାଇଁ ଏକ ୟୁଟ୍ୟୁବ୍ ଚ୍ୟାନେଲ୍ ମଧ୍ୟ ତିଆରି କରିଛନ୍ତି, ଯେଉଁଥିରେ ତାଙ୍କ ଜୀବନର ବିଭିନ୍ନ ରଙ୍ଗ ରହିଛି । ତାଙ୍କ ଚ୍ୟାନେଲର ଲିଙ୍କ୍ ହେଉଛି ।
ଚଣ୍ଡିଗଡ଼ ପ୍ରଶାସନର 3930 କର୍ମଚାରୀଙ୍କ ପାଇଁ ସ୍ୱ-ଅର୍ଥ ଲଗାଣ ଆବାସ ଯୋଜନା ଅଧୀନରେ ବାସଗୃହ ନିର୍ମାଣ ଲାଗି ଚଣ୍ଡିଗଡ଼ ଆବାସ ବୋର୍ଡକୁ ଜମି ଆବଂଟନ ପ୍ରସ୍ତାବକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଚଣ୍ଡିଗଡ଼ ପ୍ରଶାସନର 3930 କର୍ମଚାରୀଙ୍କ ପାଇଁ ସ୍ୱ-ଅର୍ଥ ଲଗାଣ ଆବାସ ଯୋଜନା ଅଧୀନରେ ବାସଗୃହ ନିର୍ମାଣ ଲାଗି ଚଣ୍ଡିଗଡ଼ ଆବାସ ବୋର୍ଡକୁ ଜମି ଆବଂଟନ ପ୍ରସ୍ତାବକୁ ମଞ୍ଜୁର କରିଛନ୍ତି । ବିନ୍ଦୁୱାରୀ ବିବରଣୀ : ନିଜ କର୍ମଚାରୀମାନଙ୍କ ଲାଗି ଚଣ୍ଡିଗଡ଼ ପ୍ରଶାସନ ସ୍ୱ-ଅର୍ଥ ଲଗାଣରେ ଆବାସ ଯୋଜନା-2008କୁ ମଞ୍ଜୁର କରିଥିଲା । କେନ୍ଦ୍ର ଶାସିତ ପ୍ରଦେଶର କର୍ମଚାରୀମାନଙ୍କ ଲାଗି 3930 ବାସଗୃହର ନିର୍ମାଣ ଲାଗି ମୋଟ 73.3 ଏକର ଜମି ଚିହ୍ନଟ କରାଯାଇଥିଲା । ଏଥିମଧ୍ୟରୁ 11.8 ଏକର ଜମି ଚଣ୍ଡିଗଡ଼ ପ୍ରଶାସନ ଦଖଲରେ ରହିଛି । ଉପରୋକ୍ତ ପ୍ରସ୍ତାବରେ 61.5 ଏକର ସରକାର ଜମିକୁ ଚଣ୍ଡିଗଡ଼ ଆବାସ ବୋର୍ଡକୁ ଆବଂଟନ କରିବା ଲାଗି ଉଲ୍ଲେଖ ରହିଛି । ଏହି ଯୋଜନାକୁ ଲାଗୁ କରିବା ପାଇଁ ଚଣ୍ଡିଗଡ଼ ଆବାସ ବୋର୍ଡକୁ ନୋଡାଲ ଏଜେନ୍ସି ଭାବେ ନିଯୁକ୍ତ କରାଯାଇଥିଲା । ଏହା ପରେ ଚଣ୍ଡିଗଡ଼ ଆବାସ ବୋର୍ଡ 2008ରେ ଚଣ୍ଡିଗଡ଼ ପ୍ରଶାସନର କର୍ମଚାରୀମାନଙ୍କୁ 99 ବର୍ଷର ଲିଜହୋଲ୍ଡ ଆଧାରେ ସ୍ୱ-ଅର୍ଥ ଲଗାଣରେ ଆବାସ ଯୋଜନା ସହ ଜଡ଼ିତ ବିଜ୍ଞାପନ ଜାରି କରିଥିଲା । ପ୍ରମୁଖ ପ୍ରଭାବ : ଉପରୋକ୍ତ ପ୍ରସ୍ତାବ ଚଣ୍ଡିଗଡ଼ ପ୍ରଶାସନର କର୍ମଚାରୀମାନଙ୍କ ପାଇଁ ଫ୍ଲାଟ ନିର୍ମାଣ ସହ ଜଡ଼ିତ । ଏହି ଯୋଜନା ସ୍ଥାନୀୟ ସ୍ତରେ ଇଞ୍ଜିନିୟର ଏବଂ ଶ୍ରମିକମାନଙ୍କୁ ପ୍ରତ୍ୟକ୍ଷ ଅଥବା ପରୋକ୍ଷ ଭାବେ ନିଯୁକ୍ତି ସୁଯୋଗ ପ୍ରଦାନ କରିବ ।
ଧରିତ୍ରୀ ଦିବସରେ ପ୍ରଧାନମନ୍ତ୍ରୀଙ୍କ ବାର୍ତ୍ତା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଧରିତ୍ରୀ ଦିବସ ଉପଲକ୍ଷେ ବାର୍ତ୍ତା ଦେଇଛନ୍ତି । ବାର୍ତ୍ତାଟି ନିମ୍ନ ମତେ ପ୍ରଦତ୍ତ ହେଲା : “ଧରିତ୍ରୀ ଦିବସ ହେଉଛି ପୃଥିବୀ ମାତାଙ୍କ ପ୍ରତି ବିଶ୍ଵସ୍ତଭାବ ଏବଂ ଆମ ଗ୍ରହକୁ ସ୍ଵଚ୍ଛ ଓ ସବୁଜ ରଖିବା ପାଇଁ ଦୃଢ ସଂକଳ୍ପକୁ ଦୋହରାଇବାର ଦିନ । ପୃଥିବୀରେ ରହୁଥିବା ସବୁ ଉଦ୍ଭିଦ ସମ୍ପଦ, ପ୍ରାଣୀ ଓ ପକ୍ଷୀ ଜଗତ ସହ ମିଳିମିଶି ଜୀବନ ଅତିବାହିତ କରିବା ହେଲା ଆମର ସବୁଠାରୁ ବଡ କର୍ତ୍ତବ୍ୟ । ଆଗାମୀ ପିଢୀ ପାଇଁ ଆମେ ଏହା କରିବାକୁ ପଡିବ । ମୁଁ ଆଶା କରୁଛି ଯେ, ଚଳିତ ବର୍ଷର ପ୍ରସଙ୍ଗ “ପର୍ଯ୍ୟ।ବରଣ ଓ ଜଳବାୟୁ ସାକ୍ଷରତା” ପ୍ରକୃତି ଏବଂ ପ୍ରାକୃତିକ ବିଭବକୁ ସଂରକ୍ଷିତ କରି ରଖିବା ଦିଗରେ ବ୍ୟାପକ ଜନ ସଚେତନତା ସୃଷ୍ଟିରେ ସହାୟକ ହେବ”।
ରିପବ୍ଲିକ ଟିଭି ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ଉଦବୋଧନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମୁମ୍ବାଇଠାରେ ରିପବ୍ଲିକ ଟିଭି ସମ୍ମିଳନୀରେ ଉଦବୋଧନ ଦେଇଥିଲେ । ଗତକାଲି ମୁମ୍ବାଇ ଡାକ୍ତରଖାନାରେ ଅଗ୍ନିକାଣ୍ଡ ଯୋଗୁ ହୋଇଥିବା ଜୀବନ ହାନି ନେଇ ସେ ଶୋକ ବ୍ୟକ୍ତ କରିଥିଲେ । ଏକ ଉଜ୍ଜ୍ୱଳ ଏବଂ ସମୃଦ୍ଧ ରାଷ୍ଟ୍ର ପାଇଁ ସକାରାତ୍ମକ ଖବରର ଗୁରୁତ୍ୱ ଉପରେ ସେ ଜୋର ଦେଇଥିଲେ । ସେ କହିଥିଲେ ଯେ ବିଭିନ୍ନ ଦିଗ ଯେପରିକି ବିଜ୍ଞାନ, ଉଦ୍ଭାବନ ଏବଂ କ୍ରୀଡ଼ା ଆଦି କ୍ଷେତ୍ରରେ ଭାରତ ମହାନ ଉଚ୍ଚତାକୁ ଯିବାର ଆବଶ୍ୟକତା ରହିଛି । ଗଣମାଧ୍ୟମ ମଧ୍ୟ ସେହି ଦିଗରେ ପ୍ରଗତି ହାସଲ କରିବାର ଆବଶ୍ୟକତା ରହିଛି ବୋଲି ସେ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ “ଉଦୀୟମାନ ଭାରତ” ଶବ୍ଦ 130 କୋଟି ଭାରତୀୟଙ୍କୁ ପ୍ରତିନିଧିତ୍ୱ କରୁଛି । ପ୍ରଧାନମନ୍ତ୍ରୀ କହିଥିଲେ ଯେ ଭାରତ 5 ଟ୍ରିଲିୟନ ଡଲାର ଅର୍ଥବ୍ୟବସ୍ଥା ହେବା ଦିଗରେ ଆଗକୁ ବଢ଼ିବ ଏବଂ ବ୍ୟବସାୟିକ ସୁଗମତା ମାନ୍ୟତାରେ ମଧ୍ୟ ଆଗକୁ ବଢ଼ିବ ଏକଥା କଳ୍ପନା କରିବା କିଛିବର୍ଷ ତଳେ କଳ୍ପନା କରିବା ମଧ୍ୟ କଷ୍ଟକର ଥିଲା । ସେ ଉଦାହରଣ ଦେଇ କହିଥିଲେ ଯେ ଆଜି କିପରି ଅପରାଧିକ ଗତିବିଧିରେ ଥିବା ଲୋକମାନେ ଧରାପଡ଼ୁଛନ୍ତି ଏବଂ ସେମାନଙ୍କ ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରାଯାଉଛି । ସେ ସ୍ୱଚ୍ଛତାଠାରୁ ଆରମ୍ଭ କରି ଟିକସ ଆଧାରର ଉଦାହରଣ ଦେଇ କହିଥିଲେ ଯେ 4 ବର୍ଷ ମଧ୍ୟରେ ଏହି ପଦକ୍ଷେପ ପରିବର୍ତ୍ତନକୁ ପ୍ରଦର୍ଶିତ କରୁଛି । ସେ କହିଥିଲେ ଯେ କେନ୍ଦ୍ର ସରକାର ନୀତି ପରିଚାଳିତ ଶାସନ ପରିଚାଳନା ଏବଂ ସହଜରେ ଚିନ୍ତା କରାଯାଇପାରୁଥିବା ପାରଦର୍ଶୀ ନୀତି ମାଧ୍ୟମରେ ଆଗକୁ ବଢ଼ୁଛନ୍ତି । ସେ ଦୃତ ଗତିରେ ବିକଶିତ ହେଉଥିବା ମୌଳିକ ଭିତ୍ତିଭୂମି ବିଷୟରେ ଆଲୋଚନା କରିଥିଲେ । ସେ ମାସିକ ବୈଠକ ପ୍ରଗତି ବିଷୟରେ ଉଲ୍ଲେଖ କରିଥିଲେ ଯାହାର ଅଧ୍ୟକ୍ଷତା କରି ସେ ପ୍ରକଳ୍ପଗୁଡ଼ିକର ପ୍ରଗତି ସମୀକ୍ଷା କରିଥାନ୍ତି । ସେ କହିଥିଲେ ଯେ ଏହିପରି 12 ଲକ୍ଷ କୋଟି ଟଙ୍କାର ପ୍ରକଳ୍ପକୁ ତ୍ୱରାନ୍ୱିତ କରାଯାଇପାରିଛି । ପ୍ରଧାନମନ୍ତ୍ରୀ ଏହା ଉପରେ ମଧ୍ୟ ଗୁରୁତ୍ୱାରୋପ କରିଥିଲେ ଯେ ଆଇନ ଏବଂ ଅଧିନିୟମ ପ୍ରଣୟନ କରାଯିବା ପରେ କାର୍ଯ୍ୟାନୁଷ୍ଠାନ ଗୁରୁତ୍ୱପୂର୍ଣ୍ଣ ହୋଇଥାଏ । ଏହି ସନ୍ଦର୍ଭରେ ସେ ଦେବାଳିଆ ଏବଂ ଦେବାଳିଆପଣ ସଂହିତା ବିଷୟରେ ଉଲ୍ଲେଖ କରିଥିଲେ । ସେ କହିଥିଲେ ଯେ ଏବେ ଭାରତର ବିଦେଶ ନୀତି ଜାତୀୟ ସ୍ୱାର୍ଥ ଦ୍ୱାରା ନିର୍ଦ୍ଦେଶିତ ହେଉଛି ଏବଂ ଅନ୍ତର୍ଜାତୀୟ ମଂଚରେ ଭାରତର ସ୍ୱର ଶୁଣାଯାଉଛି । ଶ୍ରୀ ନରେନ୍ଦ୍ର ମୋଦୀ ସଂକେତ ଦେଇଥିଲେ ଯେ ଯଥାଶୀଘ୍ର ଜିଏସଟିର 28 ପ୍ରତିଶତ ସ୍ଲାବ ବିଳାସପୂର୍ଣ୍ଣ ବସ୍ତୁ ଭଳି ସାମଗ୍ରୀ ପର୍ଯ୍ୟନ୍ତ ହିଁ ସୀମିତ କରାଯିବ । ପ୍ରଧାନମନ୍ତ୍ରୀ କହିଥିଲେ ଯେ 99 ପ୍ରତିଶତ ବସ୍ତୁକୁ ଜିଏସଟିର 18 ପ୍ରତିଶତ ଏବଂ ତା’ଠାରୁ କମ ସ୍ଲାବରେ ଆଣିବା ଲାଗି ପ୍ରୟାସ କରାଯିବ । ଏହି ବସ୍ତୁଗୁଡ଼ିକ ମଧ୍ୟରେ ସାଧାରଣ ଲୋକମାନଙ୍କ ଉପଯୋଗର ସମସ୍ତ ବସ୍ତୁ ସାମିଲ ରହିଛି ।
ଆସନ୍ତାକାଲି ମିଜୋରାମ ଓ ମେଘାଳୟ ଗସ୍ତରେ ଯିବେ ପ୍ରଧାନମନ୍ତ୍ରୀ; ଉଦ୍ଘାଟନ କରିବେ ବିଭିନ୍ନ ପ୍ରକଳ୍ପ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ମିଜୋରାମ ଓ ମେଘାଳୟ ଗସ୍ତରେ ଯିବେ ଏବଂ ସେଠାରେ ବିଭିନ୍ନ ଉନ୍ନୟନ ପ୍ରକଳ୍ପର ଶୁଭାରମ୍ଭ କରିବେ । “ଉତ୍ତର-ପୂର୍ବାଞ୍ଚଳର ସୁନ୍ଦର, ଅନୁପମ ଓ ଚମତ୍କାର ପରିବେଶ ପୁଣି ଥରେ ମୋତେ ଡାକିଛି । ଆସନ୍ତାକାଲି ମିଜୋରାମ ଓ ମେଘାଳୟ ଗସ୍ତ ପାଇଁ ମୁଁ ଖୁବ ଉତ୍କଣ୍ଠିତ । ସେଠାରେ କେତେକ ଉନ୍ନୟନ ପ୍ରକଳ୍ପର ଉଦ୍ଘାଟନ ହେବ । ଏହିସବୁ ପ୍ରକଳ୍ପ ଉତ୍ତର-ପୂର୍ବାଞ୍ଚଳର ବିକାଶ ଯାତ୍ରାକୁ ତ୍ୱରାନ୍ୱିତ କରିବ । ଏହା ମୋର ସୌଭାଗ୍ୟ ଯେ, ଆସନ୍ତାକାଲି ଆଇଜଲଠାରେ ମୁଁ ତୁଇରିଆଲ ଜଳବିଦ୍ୟୁତ ପ୍ରକଳ୍ପକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିବି । ଏହି ପ୍ରକଳ୍ପଟି ମିଜୋରାମ ଲୋକଙ୍କ ପାଇଁ ଅତ୍ୟନ୍ତ ମହତ୍ଵପୂର୍ଣ୍ଣ । ଆମ ଯୁବ ଶକ୍ତିକୁ ଡେଣା ଯୋଡିବାରେ ସହାୟତା କରିବା ଲାଗି କେନ୍ଦ୍ର ଉତ୍ତର-ପୂର୍ବାଞ୍ଚଳ ବିକାଶ ମନ୍ତ୍ରଣାଳୟ ପକ୍ଷରୁ 100 କୋଟି ଟଙ୍କାର ଏକ ଭେଞ୍ଚର କ୍ୟାପିଟାଲ ଫଣ୍ଡ ଗଠନ କରାଯାଇଛି । ଆସନ୍ତାକାଲି ମୁଁ ଏହି ଅଞ୍ଚଳର ଉଦ୍ୟୋଗୀମାନଙ୍କୁ ଭେଞ୍ଚର କ୍ୟାପିଟାଲ ଫଣ୍ଡରୁ ସହାୟତା ମୂଳକ ଚେକ ପ୍ରଦାନ କରିବି । ଉତ୍ତର-ପୂର୍ବାଞ୍ଚଳର ଯୁବ ଗୋଷ୍ଠୀ ମଧ୍ୟରେ ଉଦ୍ୟମଶୀଳତା ଭାବନା ଜାଗ୍ରତ କରି ଏହି ଅଞ୍ଚଳର ବିକାଶ ଦିଗରେ ଭେଞ୍ଚର ଫଣ୍ଡ ଏକ ନୂଆ ପଦକ୍ଷେପ ସ୍ୱରୂପ କାର୍ଯ୍ୟ କରିବ । ଶିଲଂଠାରେ ମୁଁ ଆସନ୍ତାକାଲି ଶିଲଂ-ନଂଷ୍ଟୋଇନ-ରଂଜେଙ୍ଗ-ତୁରା ରାସ୍ତାର ଉଦ୍ଘାଟନ କରିବି । ଏହି ପ୍ରକଳ୍ପ ମେଘାଳୟ ଓ ଅନ୍ୟାନ୍ୟ ଅଞ୍ଚଳ ସହ ସଡକ ସଂଯୋଗୀକରଣକୁ ଦୃଢୀଭୂତ କରିବ ଏବଂ ଆର୍ଥିକ ବିକାଶ ଘଟାଇବ । ଏହି ଅବସରରେ ମୁଁ ଏକ ଜନସମାବେଶକୁ ସମ୍ବୋଧିତ କରିବି । ଆମେ ଉତ୍ତର-ପୂର୍ବାଞ୍ଚଳରେ ବିକାଶର ଅପୂର୍ବ ସଂଭାର ଓ ସୁଯୋଗ ଦେଖିପାରୁଛୁ ଏବଂ ଏହି ଅଞ୍ଚଳର ସାମଗ୍ରିକ ବିକାଶ ଲାଗି ସବୁମନ୍ତେ ପ୍ରୟାସ କରିବାକୁ ବଦ୍ଧପରିକର” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ମଇ ୧୯ ତାରିଖରେ ଶ୍ରୀ ସ୍ୱାମୀନାରାୟଣ ମନ୍ଦିର ଆନୁକୂଲ୍ୟରେ ଆୟୋଜିତ ‘ଯୁବ ଶିବିର ‘କୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ଜରିଆରେ ୧୯ ମଇ ୨୦୨୨ ପୂର୍ବାହ୍ନ ୧୦.୩୦ରେ ଭଦୋଦରାର କରେଲିବାଗ ଠାରେ ଆୟୋଜିତ "ଯୁବ ଶିବିର” କୁ ସମ୍ବୋଧିତ କରିବେ । କୁଣ୍ଡଳଧାମର ଶ୍ରୀ ସ୍ୱାମୀନାରାୟଣ ମନ୍ଦିର, ଏବଂ ଭଦୋଦରାର କରେଲିବାଗର ଶ୍ରୀ ସ୍ୱାମୀନାରାୟଣ ମନ୍ଦିର ଏହି ଶିବିର ଆୟୋଜନ କରୁଛନ୍ତି । ସାମାଜିକ ସେବା ତଥା ରାଷ୍ଟ୍ର ର୍ନିମାଣ ଦିଗରେ ଅଧିକରୁ ଅଧିକ ଯୁବକଙ୍କୁ ଜଡିତ କରିବାକୁ ଏହି ଶିବିର ଲକ୍ଷ୍ୟ ରଖିଛି । ଏକ ଭାରତ ଶ୍ରେଷ୍ଠ ଭାରତ, ଆତ୍ମନିର୍ଭର ଭାରତ, ସ୍ୱଚ୍ଛ ଭାରତ ଇତ୍ୟାଦି ପଦକ୍ଷେପ ମାଧ୍ୟମରେ ଯୁବକମାନଙ୍କ ସହଯୋଗରେ ଏକ ନୂତନ ଭାରତ ଗଢିବା ପାଇଁ ଏହା ମଧ୍ୟ ଲକ୍ଷ୍ୟ ରଖିଛି ।
ପ୍ରଧାନମନ୍ତ୍ରୀ ବ୍ରିଟେନର ଗ୍ଲାସଗୋରେ ସିଓପି୨୬ ଅବସରରେ ଇସ୍ରାଏଲର ପ୍ରଧାନମନ୍ତ୍ରୀଙ୍କ ସହ ବୈଠକ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭେମ୍ବର ୨, ୨୦୨୧ ରେ ଗ୍ଲାସଗୋରେ ସିଓପି୨୬ ଅବସରରେର ଇସ୍ରାଏଲର ପ୍ରଧାନମନ୍ତ୍ରୀ ମହାମହିମ ଶ୍ରୀ ନାଫତାଲି ବେନେଟଙ୍କୁ ଭେଟିଛନ୍ତି । ଏହା ଦୁଇ ପ୍ରଧାନମନ୍ତ୍ରୀଙ୍କ ମଧ୍ୟରେ ପ୍ରଥମ ବୈଠକ ଥିଲା । ଦୁଇ ନେତା ଦ୍ୱିପାକ୍ଷିକ ରଣନୀତିକ ଭାଗିଦାରୀ ସମୀକ୍ଷା କରିଥିଲେ ଏବଂ ବିଭିନ୍ନ କ୍ଷେତ୍ରରେ ଅଗ୍ରଗତି ଉପରେ ସନ୍ତୋଷ ବ୍ୟକ୍ତ କରିଥିଲେ । ବିଶେଷକରି ଉଚ୍ଚ–ପ୍ରଯୁକ୍ତିବିଦ୍ୟା ଏବଂ ନବସୃଜନ କ୍ଷେତ୍ରରେ ସହଯୋଗକୁ ଆହୁରି ବିସ୍ତାର କରିବାକୁ ସେମାନେ ସହମତ ହୋଇଥିଲେ । ଆସନ୍ତା ବର୍ଷ ଭାରତ ଏବଂ ଇସ୍ରାଏଲ ମଧ୍ୟରେ ପୂର୍ଣ୍ଣ କୂଟନୈତିକ ସମ୍ପର୍କ ପ୍ରତିଷ୍ଠାର ୩୦ ବର୍ଷ ପୂରଣ ହେଉଥିବା ସଂକ୍ରାନ୍ତରେ ମନେପକାଇ ପ୍ରଧାନମନ୍ତ୍ରୀ ଶ୍ରୀ ବେନେଟଙ୍କୁ ଭାରତ ଆସିବାପାଇଁ ନିମନ୍ତ୍ରଣ କରିଥିଲେ ।
ପ୍ରଧାନମନ୍ତ୍ରୀ 3 ମାର୍ଚ୍ଚ 2019ରେ ଉତ୍ତର ପ୍ରଦେଶର ଅମେଥି ଗସ୍ତ କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି 3 ମାର୍ଚ୍ଚ 2019ରେ ଉତ୍ତର ପ୍ରଦେଶର ଅମେଥି ଗସ୍ତରେ ଯିବେ । ଅମେଥିର କୌହାରଠାରେ, ପ୍ରଧାନମନ୍ତ୍ରୀ ଇଣ୍ଡୋ-ରଷିଆନ ରାଇଫଲ୍ସ ପ୍ରା.ଲିମିଟେଡକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିବେ । ଭାରତର ଗୋଳାବାରୁତ କାରଖାନା ଏବଂ ରୁଷୀୟ ଫାର୍ମର ମିଳିତ ଉଦ୍ୟମରେ ଇଣ୍ଡୋ-ରୁଷିଆନ୍ ରାଇଫଲ୍ସ ପ୍ରା. ୠିଃ ହେଉଛି ଭାରତ-ରୁଷ ସହଯୋଗ କ୍ଷେତ୍ରରେ ଏକ ମାଇଲଖୁଂଟ । କୋରୱା ଗୋଳାବାରୁଦ କାରଖାନାରେ ପ୍ରତିଷ୍ଠିତ କାଲାଶ୍ନିକୋଭ ରାଇଫଲ୍ସର ସଦ୍ୟତମ ଶୃଙ୍ଖଳା ନିର୍ମାଣ କରାଯିବ । ମେକ୍ ଇନ୍ ଇଣ୍ଡିଆର ଏକ ଉଜ୍ଜ୍ୱଳ ଉଦାହରଣ ଭାବେ, ଏହି ମିଳିତ ଉଦ୍ୟମ ଦେଶରେ ସଶସ୍ତ୍ର ବାହିନୀକୁ ଅଧିକ ଶକ୍ତିଶାଳୀ କରିବ ଏବଂ ଦେଶର ନିରାପତ୍ତାକୁ ସୁଦୃଢ଼ କରିବ । ଏହି କାରଖାନା ମଧ୍ୟ ଆମେଥି ଏବଂ ଆଖପାଖ ଅଂଚଳରେ ନିଯୁକ୍ତି ସୁଯୋଗ ସୃଷ୍ଟି କରିବ । ଏହି ମିଳିତ ଉଦ୍ୟମ ଉତ୍ତର ପ୍ରଦେଶ ପ୍ରତିରକ୍ଷା କରିଡର ପ୍ରକଳ୍ପକୁ ବିପୁଳ ପ୍ରୋତ୍ସାହନ ଯୋଗାଇଦେବ । ପ୍ରଧାନମନ୍ତ୍ରୀ ମଧ୍ୟ ବିଭିନ୍ନ ଉନ୍ନୟନମୂଳକ ପ୍ରକଳ୍ପର ଲୋକାର୍ପଣ କରିବେ । ଏସବୁ ଶକ୍ତି ଉତ୍ପାଦନ, ଶିକ୍ଷା, ସ୍ୱାସ୍ଥ୍ୟ ଏବଂ ଉତ୍ପାଦନ କ୍ଷେତ୍ର ସହ ଜଡ଼ିତ । ଏହି ପ୍ରକଳ୍ପଗୁଡ଼ିକ ଆମେଥି ଅଂଚଳ ସହିତ ଉତ୍ତର ପ୍ରଦେଶକୁ ସିଧାସଳଖ ଲାଭାନ୍ୱିତ କରିବ । କୌହାରଠାରେ ମଧ୍ୟ ପ୍ରଧାନମନ୍ତ୍ରୀ ଜନସଭାକୁ ସମ୍ବୋଧିତ କରିବେ ।
ସାଧାରଣ ପ୍ରଶାସନ ଓ ପ୍ରଶାସନିକ ସଂସ୍କାର କ୍ଷେତ୍ରର ସହଯୋଗ ନିମନ୍ତେ ଭାରତ-ପର୍ତ୍ତୁଗାଲ ମଧ୍ୟରେ ବୁଝାମଣାକୁ କ୍ୟାବିନେଟର ମଞ୍ଜୁରି

ଭାରତ ସରକାରଙ୍କ ପ୍ରଶାସନିକ ସଂସ୍କାର ଏବଂ ସାଧାରଣ ଅଭିଯୋଗ ବିଭାଗ, କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ ଏବଂ ପର୍ତ୍ତୁଗାଲର ମିନିଷ୍ଟ୍ରି ଅଫ୍ ପ୍ରେସିଡେନ୍ସି ଏବଂ ପ୍ରଶାସନିକ ଆଧୁନିକୀକରଣ ମନ୍ତ୍ରଣାଳୟ ମଧ୍ୟରେ ‘ସାଧାରଣ ପ୍ରଶାସନ ଏବଂ ପ୍ରଶାସନିକ ସଂସ୍କାର’ ନିମନ୍ତେ ହୋଇଥିବା ବୁଝାମଣାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ମଞ୍ଜୁରି ଦେଇଛନ୍ତି । ଏହି ବୁଝାମଣା ପତ୍ର ପର୍ତ୍ତୁଗାଲରେ ଥିବା ଉପଭୋକ୍ତା ଭିତ୍ତିକ ସାଧାରଣ ସେବା ପ୍ରଦାନ ପଦ୍ଧତି ଏବଂ ଭାରତର ଦ୍ରୁତ ପରିବର୍ତ୍ତଶୀଳ ପରିବେଶରେ ଥିବା ସର୍ବୋତ୍କୃଷ୍ଟ ସାଧାରଣ ସେବା ପ୍ରଦାନ ପଦ୍ଧତିର ବ୍ୟବସ୍ଥାକୁ ବୁଝିବାରେ ସହାୟକ ହେବ । ଏହି ବୁଝାମଣା ଯୋଗୁ ପାରସ୍ପରିକ ସହଯୋଗୀ ସୀମା ଅସୀମିତ ହୋଇପାରେ । ତେବେ ବିଶେଷ କରି ଯେଉଁ କ୍ଷେତ୍ର ଗୁଡ଼ିକରେ ସହଯୋଗ ବୃଦ୍ଧି ପାଇବାର ସମ୍ଭାବନା ଅଛି, ତାହା ହେଲା: -ସରକାରଙ୍କ ଡିଜିଟାଲ ପରିବର୍ତ୍ତନ । – ପ୍ରଶାସନିକ ସରଳୀକରଣ ଏବଂ ପଦ୍ଧତିର ପୁନଃକାର୍ଯ୍ୟକାରିତା । -ସାଧାରଣ ସେବା ପ୍ରଦାନ । -କର୍ମଚାରୀ ଦକ୍ଷତା ନିର୍ମାଣ ଏବଂ ବିକାଶ । -ସାଧାରଣ ପ୍ରଶାସନରେ ଉତ୍ତମ ପ୍ରଶାସନିକ ପଦ୍ଧତିର ବିନିମୟ । -ସାଧାରଣ ଅଭିଯୋଗ ଶୁଣାଣି ପ୍ରକ୍ରିୟା । ବୁଝାମଣା ପତ୍ରରେ ନିର୍ଦ୍ଦିଷ୍ଟ ଭାବେ ସହଯୋଗ ପାଇଁ ଉଲ୍ଲିଖିତ ଅଛି: -ଚାଲିଥିବା ଆଲୋଚନାରେ ସହଯୋଗ ଏବଂ ସମନ୍ୱୟ ପାଇଁ କାର୍ଯ୍ୟକାରୀ ପର୍ଯ୍ୟାୟ ଏବଂ ବରିଷ୍ଠ ପରାମର୍ଶଦାତାଙ୍କ କମିଟି । -ଉପରଲିଖିତ କ୍ଷେତ୍ର ଗୁଡ଼ିକରେ ଅନଲାଇନରେ ଆଲୋଚନା ଏବଂ ଜ୍ଞାନ ଓ ଅଭିଜ୍ଞତାର ଆଦାନ ପ୍ରଦାନ । -ସାଧାରଣ ପ୍ରଶାସନ ଏବଂ ପ୍ରଶାସନିକ ସଂସ୍କାର କ୍ଷେତ୍ରରେ ବିଭିନ୍ନ କାର୍ଯ୍ୟକ୍ରମରେ ଦୁଇ ଦେଶଙ୍କ ଅଂଶ ଗ୍ରହଣ ଏବଂ ବିଶେଷଜ୍ଞଙ୍କ ଗସ୍ତ । -ସାଧାରଣ ପ୍ରଶାସନ ଏବଂ ପ୍ରଶାସନିକ ସଂସ୍କାର କ୍ଷେତ୍ରରେ ପ୍ରକାଶିତ ବିଭିନ୍ନ ପ୍ରକାଶନର ଆଦାନ ପ୍ରଦାନ । -କର୍ମଶାଳା, ଆଲୋଚନାଚକ୍ର ଏବଂ ଅଧିବେଶନ ଜରିଆରେ ଜ୍ଞାନ ଓ ଅଭିଜ୍ଞତାର ବିନିମୟ ଏବଂ ଜ୍ଞାନଭିତ୍ତିକ ଗସ୍ତ କାର୍ଯ୍ୟକ୍ରମ । -ସାଧାରଣ ପ୍ରଶାସନ ଏବଂ ପ୍ରଶାସନିକ ସଂସ୍କାର ଦିଗରେ ପାରସ୍ପରିକ ସ୍ୱାର୍ଥକୁ ଦୃଷ୍ଟିରେ ରଖି ଆବଶ୍ୟକ ପଡ଼ୁଥିବା ସହଯୋଗ ଓ ସମନ୍ୱୟ ଉପରେ ନିଷ୍ପତ୍ତି ଗ୍ରହଣ । ବୁଝାମଣା ପତ୍ରକୁ କାର୍ଯ୍ୟକାରୀ କରିବାର ଦାୟିତ୍ୱ ବହନ ସକାଶେ ଏକ ଯୁଗ୍ମ କାର୍ଯ୍ୟକାରୀ କମିଟି ଗଠନ କରାଯିବ ।
ଦିବ୍ୟାଙ୍ଗତା କ୍ଷେତ୍ରରେ ସହଯୋଗ ପାଇଁ ଭାରତ ଏବଂ ଚିଲି ମଧ୍ୟରେ ବୁଝାମଣାପତ୍ର ସ୍ୱାକ୍ଷର କରିବାକୁ କେନ୍ଦ୍ର କ୍ୟାବିନେଟ୍ ଅନୁମୋଦନ ଦେଇଛି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଆଜି ଦିବ୍ୟାଙ୍ଗତା କ୍ଷେତ୍ରରେ ସହଯୋଗ ପାଇଁ ଭାରତ ଏବଂ ଚିଲି ମଧ୍ୟରେ ବୁଝାମଣାପତ୍ର ସ୍ୱାକ୍ଷର କରିବାକୁ ଅନୁମୋଦନ କରିଛି। ଏହି ଦ୍ୱିପାକ୍ଷିକ ବୁଝାମଣାପତ୍ର ଭିନ୍ନକ୍ଷମ ସଶକ୍ତିକରଣ ବିଭାଗ, ଭାରତ ସରକାର ଏବଂ ଚିଲି ସରକାରଙ୍କ ମଧ୍ୟରେ ଦିବ୍ୟାଙ୍ଗତା କ୍ଷେତ୍ରରେ ମିଳିତ ପଦକ୍ଷେପ ସହଯୋଗକୁ ଉତ୍ସାହିତ କରିବ। ଏହା ଭାରତ ଏବଂ ଚିଲି ମଧ୍ୟରେ ଦ୍ୱିପାକ୍ଷିକ ସମ୍ପର୍କକୁ ମଜବୁତ କରିବ | ବିଶେଷ କରି ନିମ୍ନଲିଖିତ ପ୍ରସଙ୍ଗରେ ଦିବ୍ୟାଙ୍ଗତା କ୍ଷେତ୍ରରେ ସହଯୋଗ ପାଇଁ ଇଚ୍ଛା ପ୍ରକାଶ କରୁଥିବା ଦେଶମାନଙ୍କ ମଧ୍ୟରେ ଏକ ସଂଯୁକ୍ତ ବୁଝାମଣାପତ୍ର ସ୍ୱାକ୍ଷରିତ ହୋଇଛି: – ଦିବ୍ୟାଙ୍ଗତା ସହିତ ଜଡିତ ନୀତି ଏବଂ ସେବା ପ୍ରଦାନ କରିବା ଉପରେ ସୂଚନା ବଣ୍ଟନ କରିବା – ସୂଚନା ଏବଂ ଜ୍ଞାନ ଆଦାନପ୍ରଦାନ କରିବା – ସହାୟକ ଉପକରଣ ସମ୍ବନ୍ଧିତ ପ୍ରଯୁକ୍ତିରେ ସହଯୋଗ – ଦିବ୍ୟାଙ୍ଗତା କ୍ଷେତ୍ରରେ ପାରସ୍ପରିକ ହିତ ନିମନ୍ତେ ବିଭିନ୍ନ ପ୍ରକଳ୍ପର ବିକାଶ | – ଦିବ୍ୟାଙ୍ଗତାର ପ୍ରାଥମିକ ପର୍ଯ୍ୟାୟରେ ଚିହ୍ନଟ ଏବଂ ନିରାକରଣ | – ବିଶେଷଜ୍ଞ, ଶିକ୍ଷାବିତ୍ ଏବଂ ଅନ୍ୟାନ୍ୟ ପ୍ରଶାସନିକ କର୍ମଚାରୀଙ୍କ ଆଦାନ ପ୍ରଦାନ | ଏହା ଅଧୀନରେ ଥିବା କାର୍ଯ୍ୟକଳାପ ପାଇଁ ଖର୍ଚ୍ଚ ବହନ କରିବା ପାଇଁ ଏମଓୟୁ ଅର୍ଥ ପ୍ରଦାନ ପାଇଁ ଯାନ୍ତ୍ରିକ କୈ।ଶଳ ଯୋଗାଏ | ପାଣ୍ଠି ଏବଂ ସମ୍ବଳର ଉପଲବ୍ଧତାକୁ ଦୃଷ୍ଟିରେ ରଖି ଏହିପରି କାର୍ଯ୍ୟକଳାପ ପାଇଁ ଖର୍ଚ୍ଚ ଉଭୟ ସରକାର ପରସ୍ପର ମଧ୍ୟରେ ସ୍ଥିର କରିବେ। ମିଳିତ କାର୍ଯ୍ୟକଳାପ ପାଇଁ ଆନ୍ତର୍ଜାତୀୟ ଭ୍ରମଣ / ରହଣି ପାଇଁ ଭ୍ରମଣକାରୀ ଦେଶ ଯତ୍ନ ନେବେ ଏବଂ ବୈଠକ ଆୟୋଜନ ପାଇଁ ଖର୍ଚ୍ଚ ଆୟୋଜକ ଦେଶ ବହନ କରିବେ | ବିଭିନ୍ନ ପ୍ରସଙ୍ଗରେ ବ୍ୟାପକ ପ୍ରସଙ୍ଗ ବିଚାରରେ ସମାନତା ଉପରେ ଆଧାର କରି ଭାରତ ଚିଲିର ସମ୍ପର୍କ ଉତମ ଏବଂ ବନ୍ଧୁତ୍ୱପୂର୍ଣ୍ଣ ରହିଛି | 2019-20 ବର୍ଷ ହେଉଛି ଦୁଇ ଦେଶ ମଧ୍ୟରେ କୂଟନୈତିକ ସମ୍ପର୍କର 70 ତମ ବର୍ଷ। ଦୁଇ ଦେଶ ମଧ୍ୟରେ ବିଗତ କିଛି ବର୍ଷରେ ଦ୍ୱିପାକ୍ଷିକ ସମ୍ପର୍କ ମଜବୁତ ହୋଇଛି, ଯେଉଁଥିରେ 2005 ଏବଂ 2009 ରେ ଚିଲିର ମାନ୍ୟବର ରାଷ୍ଟ୍ରପତିଙ୍କ ଦୁଇଟି ପରିଦର୍ଶନ ଅନ୍ତର୍ଭୁକ୍ତ ଅଟେ |
ଜୈବପ୍ରଯୁକ୍ତି କ୍ଷେତ୍ରରେ ଭାରତ, ଫିନଲାଣ୍ଡ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତ ଏବଂ ଫିନଲାଣ୍ଡ ମଧ୍ୟରେ ବୁଝାମଣାପତ୍ର (ଏମଓୟୁ)କୁ ମଞ୍ଜୁରି ଦେଇଛନ୍ତି । ମହତ୍ୱାକାଂକ୍ଷୀ ଶିଳ୍ପ ପରିଚାଳିତ ଅଭିନବ ଏବଂ ଅନ୍ତର୍ଜାତୀୟ ପ୍ରକଳ୍ପଗୁଡ଼ିକର ଗବେଷଣା ବିକାଶ ଏବଂ ନବୋନ୍ମେଷର ବ୍ୟାପକ କାର୍ଯ୍ୟ କ୍ଷେତ୍ରରେ ଲାଗୁ କରିବା ଏବଂ ଅର୍ଥ ଯୋଗାଣ ଲାଗି ଜୈବପ୍ରଯୁକ୍ତି କ୍ଷେତ୍ରରେ ଆପୋସ ସ୍ୱାର୍ଥ ଆଧାରରେ ସହଯୋଗ ନିମନ୍ତେ ଏହି ଏମଓୟୁ ସ୍ୱାକ୍ଷରିତ ହୋଇଛି । ଲାଭ : ଦୀର୍ଘକାଳୀନ ଗବେଷଣା, ବିକାଶ ଏବଂ ନବୋନ୍ମେଷ ସହଯୋଗ କରିବା ତଥା ଭାରତୀୟ ଓ ଫିନଲାଣ୍ଡ ସଂଗଠନ ମଧ୍ୟରେ ସହଯୋଗ ନେଟୱାର୍କ ପ୍ରତିଷ୍ଠା ଓ ସୁଦୃଢ଼ କରିବାରେ ସହାୟତା ପ୍ରଦାନ କରିବ । ଉଚ୍ଚ ଅନ୍ତର୍ଜାତୀୟ ମାନକର ଆବଶ୍ୟକତା ଆଧାରିତ ମହତ୍ୱାକାଂକ୍ଷୀ ମିଳିତ ପ୍ରକଳ୍ପକୁ ଅର୍ଥ ଯୋଗାଣ ଦ୍ୱାରା ବିଶ୍ୱସ୍ତରୀୟ ନବୋନ୍ମେଷୀ ଲାଭକୁ ଉଭୟ ଦେଶ ନିକଟରେ ପହଁଚାଇବାରେ ସହାୟତା କରିବା ଦୁଇ ଦେଶର ଉଦ୍ଦେଶ୍ୟ । ଏହାଦ୍ୱାରା ଦୁଇ ଦେଶର ବୈଜ୍ଞାନିକ, ଗବେଷକ ଏବଂ ଉଦ୍ୟୋଗ ମଧ୍ୟରେ ଜ୍ଞାନ ଆଦାନପ୍ରଦାନ କରିବା ଏବଂ ଜ୍ଞାନ ସୃଷ୍ଟି କରିବାରେ ସହାୟତା ମିଳିପାରିବ । ବିବରଣୀ : 1. ନବୋନ୍ମେଷୀ ସହଯୋଗର କେନ୍ଦ୍ର ବିନ୍ଦୁ ରୂପରେ ଚିହ୍ନଟ କରିବା ଲାଗି ଡିବିଟି ଏବଂ ବିଜିନେସ ଫିନଲାଣ୍ଡ ଭାରତ ସରକାରଙ୍କ ଜୈବପ୍ରଯୁକ୍ତି ବିଭାଗର ରାଷ୍ଟ୍ରାୟତ୍ତ ଉଦ୍ୟୋଗ ଗବେଷଣା ସହାୟତା ପରିଷଦ (ବିଆଇଆରଏସି) ସହିତ ମହତ୍ୱାକାଂକ୍ଷୀ ଶିଳ୍ପ ପରିଚାଳିତ ଅଭିନବ ଓ ଅନ୍ତର୍ଜାତୀୟ ପ୍ରକଳ୍ପକୁ ଅର୍ଥ ଯୋଗାଣ ଏବଂ କାର୍ଯ୍ୟାନ୍ୱୟନ ଲାଗି ସହଯୋଗ କରିବା ନିମନ୍ତେ ସହମତ ହୋଇଛନ୍ତି । ଆପୋସ ସ୍ୱାର୍ଥ ଆଧାରରେ ନିମ୍ନଲିଖିତ ଗବେଷଣା କ୍ଷେତ୍ର ଚିହ୍ନଟ କରାଯାଇଛି : – ମିଶନ ନବୋନ୍ମେଷ; ବାୟୋଫ୍ୟୁଚର ମଂଚ; ଜୈବ ଇନ୍ଧନ; ଜୈବ ଶକ୍ତି; ବାୟୋମାସ ଆଧାରିତ ଉତ୍ପାଦ; ଜୈବ ପ୍ରଯୁକ୍ତିର ପରିବେଶଗତ ଏବଂ ଶକ୍ତି ଅନୁପ୍ରୟୋଗ; ଷ୍ଟାର୍ଟଅପ ଏବଂ ପ୍ରଗତିଶୀଳ କମ୍ପାନୀଗୁଡ଼ିକର ବ୍ୟବସାୟିକ ବିକାଶ; ଜୀବ ବିଜ୍ଞାନରେ ଶିକ୍ଷା ପ୍ରଯୁକ୍ତି ଏବଂ କ୍ରୀଡ଼ା; ଜୀବ ବିଜ୍ଞାନ ଉଦ୍ୟୋଗର ଅନ୍ୟାନ୍ୟ କ୍ଷେତ୍ର
ଦୃଶ୍ୟ-ଶ୍ରାବ୍ୟ କ୍ଷେତ୍ରରେ ପାରସ୍ପରିକ ସହଯୋଗ ପାଇଁ ଭାରତ ଓ ବାଂଲାଦେଶ ମଧ୍ୟରେ ବୁଝାମଣାକୁ କ୍ୟାବିନେଟ ଅନୁମୋଦନ

ଦୃଶ୍ୟ-ଶ୍ରାବ୍ୟ (ଅଡିଓ-ଭିଜୁଆଲ) କ୍ଷେତ୍ରରେ ପାରସ୍ପରିକ ସହଯୋଗ ପାଇଁ ଭାରତ ଓ ବାଂଲାଦେଶ ମଧ୍ୟରେ ବୁଝାମଣା ହୋଇଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ଏହି ବୁଝାମଣାକୁ ଅନୁମୋଦନ ମିଳିଛି । ବୁଝାମଣା ଅନୁଯାୟୀ, ସାଧାରଣ ତଥା ମୌଳିକ ଚଳଚ୍ଚିତ୍ର ଏବଂ ଆନିମେସନ ସିନେମା ନିର୍ମାଣରେ ପରସ୍ପର ମଧ୍ୟରେ ସହଯୋଗ ରହିବ । ପାରସ୍ପରିକ ସହଯୋଗରେ ନିର୍ମିତ ହେଉଥିବା ଯେକୌଣସି ଅଡିଓ-ଭିଜୁଆଲକୁ ଦେଶରେ ନିର୍ମିତ ହେଉଥିବା ଅନ୍ୟାନ୍ୟ ଅଡିଓ-ଭିଜୁଆଲ ଭଳି ଆଇନ ଅନୁଯାୟୀ ସୁବିଧା ଉପଲବ୍ଧ କରାଯିବ । ଏହା କଳା-ସଂସ୍କୃତିର ଆଦାନପ୍ରଦାନ କରିବା ସହ ଦୁଇ ଦେଶର ଲୋକଙ୍କ ମଧ୍ୟରେ ଉତ୍ତମ ବୁଝାମଣା ସୃଷ୍ଟି କରିବ । ଏହି ବୁଝାମଣା ଉଭୟ ଦେଶରେ ଅଡିଓ-ଭିଜୁଆଲର ବୈଷୟିକ ଏବଂ ଅଣ-ବୈଷୟିକ କ୍ଷେତ୍ରରେ ଅଧିକ ନିଯୁକ୍ତି ସୁଯୋଗ ସୃଷ୍ଟି କରିବା ସହ ମୋଟ ଘରୋଇ ଉତ୍ପାଦ (ଜିଡିପି) ବୃଦ୍ଧି କରିବାରେ ସହାୟକ ହେବ । ଏହାଦ୍ୱାରା ଭାରତକୁ ଚଳଚ୍ଚିତ୍ର ସୁଟିଂ କ୍ଷେତ୍ର ଭାବେ ବିଶ୍ୱ ସ୍ତରରେ ପରିଚୟ ମିଳିପାରିବ । ଭାରତ ଏହା ପୂର୍ବରୁ ଇଟାଲୀ, ବ୍ରିଟେନ, ଜର୍ମାନୀ, ବ୍ରାଜିଲ, ଫ୍ରାନ୍ସ, ନ୍ୟୁଜିଲାଣ୍ଡ, ପୋଲାଣ୍ଡ, ସ୍ପେନ୍, କାନାଡା, ଚୀନ୍ ଏବଂ ରିପବ୍ଲିକ ଅଫ୍ କୋରିଆ ସହ ଅଡିଓ-ଭିଜୁଆଲ କ୍ଷେତ୍ରରେ ବୁଝାମଣା କରିଛି ।
ସେଣ୍ଟ ପିଟର୍ସବର୍ଗ ଆନ୍ତର୍ଜାତିକ ଆର୍ଥିକ ମଞ୍ଚରେ ଭାବ ବିନିମୟ ଅବସରରେ ପ୍ରଧାନମନ୍ତ୍ରୀଙ୍କ ହସ୍ତକ୍ଷେପ

ଜଳବାୟୁ ପ୍ରସଙ୍ଗରେ ନିଜର ପ୍ରାରମ୍ଭିକ ଅଭିଭାଷଣକୁ ଉଲ୍ଲେଖ କରି ପ୍ରଧାନମନ୍ତ୍ରୀ କହିଥିଲେ ଯେ ଅତ୍ୟନ୍ତ ସରଳ ଭାବେ ସେ ନୂଆ ଭାରତ(New India)ର ଦୃଷ୍ଟିଭଙ୍ଗୀ ଓ 5ହଜାର ବର୍ଷ ପୂର୍ବେ ଲେଖାଯାଇଥିବା ବେଦ ସମ୍ପର୍କରେ କହିଥିଲେ । ବେଦରେ କୁହାଯାଇଛି ଯେ ପ୍ରକୃତିର ଦୋହନ କରାଯାଇପାରିବ କିନ୍ତୁ ପ୍ରକୃତିର ଶୋଷଣ ନୁହେଁ । ସେ କହିଥିଲେ ଯେ 3ବର୍ଷ ପୂର୍ବେ ଜର୍ମାନୀରେ ତାଙ୍କୁ ଏହି ପ୍ରଶ୍ନ ପଚରାଯାଇଥିଲା ଓ ସେ ସେତେବେଳେ କହିଥିଲେ କି ପ୍ୟାରିସ୍ ବୁଝାମଣା ହେଉ କି ନହେଉ, ଭାରତର ପରମ୍ପରା ହେଉଛି ଆମର ପିଲାମାନଙ୍କୁ ସ୍ୱଚ୍ଛ ବାୟୁ ସହ ସୁସ୍ଥ ଗ୍ରହ ପ୍ରଦାନ କରିବା । ଯାହାଫଳରେ ସେମାନେ ଭଲ ଭାବେ ରହିପାରିବେ । ଏଠି ଯେଉଁ ପ୍ରସଙ୍ଗ ଅଛି ତାହା ଏକପାଖିଆ ହେଉ ଅବା ଅନ୍ୟ ସମ୍ପର୍କରେ କିନ୍ତୁ ଏହା ଯେଉଁ ପୀଢ଼ି ଜନ୍ମ ନନେଇଛି ସେମାନଙ୍କ ପକ୍ଷରେ ବୋଲି ସେ ଦୃଢ଼ ଭାବେ କହିଥିଲେ । ଭାରତ ରଷିଆ ସମ୍ପର୍କ ଓ ଚୀନ ସମ୍ପର୍କରେ ପ୍ରଧାନମନ୍ତ୍ରୀ କହିଥିଲେ ଯେ ବିଶ୍ୱ ଏବେ ଦୁଇ ଧ୍ରୁବୀୟ ହୋଇନାହିଁ ଯାହା କିଛି ଦଶନ୍ଧି ପୂର୍ବରୁ ଥିଲା । ଯେତେବେଳେ ଆମେ ଆନ୍ତର୍ଜାତିକ ସମ୍ବନ୍ଧ ପ୍ରସଙ୍ଗରେ ଆଲୋଚନା କରୁଛୁ, ଆମେ ଜାଣିରଖିବା ଉଚିତ୍ ଯେ ସମଗ୍ର ବିଶ୍ୱ ପରସ୍ପର ସହ ଜଡ଼ିତ ଓ ପରସ୍ପର ଉପରେ ନିର୍ଭରଶୀଳ । ପ୍ରତ୍ୟେକ ରାଷ୍ଟ୍ର ଅନ୍ୟ ରାଷ୍ଟ୍ର ସହ କୌଣସି ନା କୌଣସି ଭାବେ ଯୋଡ଼ି ହୋଇ ରହିଛି । ସେମାନଙ୍କ ମଧ୍ୟରେ ମତଭେଦ ଥାଇପାରେ ଅବା ସହଯୋଗ ନଥାଇପାରେ । ଭାରତ ଓ ରୁଷିଆ ସମ୍ପର୍କ ବିଷୟରେ ପ୍ରଧାନମନ୍ତ୍ରୀ କହିଥିଲେ ଯେ ଏହା ଅତ୍ୟନ୍ତ ସୁଦୃଢ଼ । ସେଣ୍ଟ ପିଟର୍ସବର୍ଗ ଘୋଷଣାପତ୍ରକୁ ସମଗ୍ର ବିଶ୍ୱ ଧ୍ୟାନର ସହ ପଢ଼ିଲେ ବୁଝିପାରିବେ ଆମର ସମ୍ପର୍କ କ’ଣ ଓ ଆମେ କିଭଳି ଆଗକୁ ବଢ଼ୁଛୁ । ଚୀନ ସମ୍ପର୍କରେ ପ୍ରଧାନମନ୍ତ୍ରୀ କହିଥିଲେ ଯେ ଅବଶ୍ୟ ସେଠାରେ ସୀମାବିବାଦ ରହିଛି କିନ୍ତୁ ଗତ 40ବର୍ଷ ମଧ୍ୟରେ ସୀମାରେ ଗୋଟିଏ ବି ଗୁଳି ଫୁଟିନାହିଁ । ଆମର ଆର୍ଥିକ ସମ୍ପର୍କ ସମ୍ପ୍ରସାରିତ ହେଉଛି । କୌଣସି ଦୁଇ ରାଷ୍ଟ୍ରର ସମ୍ବନ୍ଧକୁ ତୃତୀୟ ରାଷ୍ଟ୍ରର ଚଷମାରେ ଦେଖାଯିବା ଅନୁଚିତ୍ । ସେ କହିଛନ୍ତି ଯେ ବ୍ରିକ୍ସରେ ସମସ୍ତ ସଦସ୍ୟ ରାଷ୍ଟ୍ର ମିଳିମିଶି କାମ କରୁଛନ୍ତି । ଏ ସମ୍ପର୍କରେ ସେ ଉଦାହରଣ ଭାବେ ବ୍ରିକ୍ସ ବ୍ୟାଙ୍କ ପ୍ରସଙ୍ଗରେ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଭାରତ ସବ୍କା ସାଥ୍, ସବ୍କା ବିକାଶରେ ବିଶ୍ୱାସ କରେ । ଆମେ ସମସ୍ତଙ୍କୁ ଏକାଠି ବିକାଶ ମାର୍ଗରେ ନେବାକୁ ଚାହୁଁଛୁ । ଆତଙ୍କବାଦ ପ୍ରସଙ୍ଗରେ ପ୍ରଧାନମନ୍ତ୍ରୀ କହିଥିଲେ ଯେ, ଅଶୀ ଓ ନବେ ଦଶକରେ, ଆତଙ୍କବାଦ ଓ ଏହାର ବିପଦକୁ ବିଶ୍ୱ ଠିକ୍ ଭାବେ ବୁଝିପାରିନଥିଲା । ଭାରତ 40ବର୍ଷ ଧରି ସୀମାପାର ଆତଙ୍କବାଦର ଶିକାର ହେଉଛି । କେବଳ 9/11 ଆକ୍ରମଣ ପରେ ଆତଙ୍କବାଦର ବାସ୍ତବିକ ଭୟାବହତାକୁ ବିଶ୍ୱ ବୁଝିଥିଲା ଓ ବାସ୍ତବତା ହେଉଛି ଏହା କୌଣସି ସୀମା ସରହଦ ନାହିଁ । ପ୍ରଧାନମନ୍ତ୍ରୀ କହିଥିଲେ ଯେ ସମସ୍ତ ମାନବତାବାଦୀ ଶକ୍ତି ଏକଜୁଟ ହୋଇ ବିଶ୍ୱକୁ ଆତଙ୍କବାଦ କବଳରୁ ସୁରକ୍ଷିତ ରଖିବା ହେଉଛି ବର୍ତ୍ତମାନ ସମୟର ଆବଶ୍ୟକତା । ଜାତିସଂଘ ଗତ 40ବର୍ଷ ଧରି ଆତଙ୍କବାଦର ପରିଭାଷାକୁ ନେଇ ଏକ ରାଜିନାମା କରିବାରେ ସକ୍ଷମ ହୋଇନାହିଁ ବୋଲି କହି ପ୍ରଧାନମନ୍ତ୍ରୀ କ୍ଷୋଭ ବ୍ୟକ୍ତ କରିଥିଲେ । ରାଷ୍ଟ୍ରପତି ପୁଟିନଙ୍କ ଯୁକ୍ତିକୁ ଆମେ ସ୍ୱାଗତ କରୁଛୁ କି ସେ ଏହି ପ୍ରସଙ୍ଗକୁ ଜାତିସଂଘରେ ଉଠାଇବେ । ପ୍ରଧାନମନ୍ତ୍ରୀ କହିଥିଲେ ଯେ, ଆତଙ୍କବାଦୀମାନେ ଅସ୍ତ୍ରଶସ୍ତ୍ର ନିର୍ମାଣ କିମ୍ବା ମୁଦ୍ରା ଛପାନ୍ତି ନାହିଁ । ଏହା ସ୍ପଷ୍ଟ ଯେ ଆତଙ୍କବାଦୀମାନେ ଏସବୁ କେତେକ ନିର୍ଦ୍ଦିଷ୍ଟ ରାଷ୍ଟ୍ରରୁ ପାଉଛନ୍ତି । ସମଗ୍ର ବିଶ୍ୱ ଏକଥା ଅନୁଭବ କରିବା ଉଚିତ୍ ଯେ ଏହା ଏପରି ଏକ ପ୍ରସଙ୍ଗ ଯେଉଁଥିପାଇଁ ମାନବ ଜାତି ଚିନ୍ତିତ ଓ ଏହା ପରେ ହିଁ ଆମେ ଆତଙ୍କବାଦର ନିୟନ୍ତ୍ରଣ କରିପାରିବା । ବିଶ୍ୱ ବାଣିଜ୍ୟ ପ୍ରସଙ୍ଗରେ ପ୍ରଧାନମନ୍ତ୍ରୀ କହିଥିଲେ ଯେ ଭାରତ ମୁକ୍ତ ଅର୍ଥବ୍ୟବସ୍ଥାରେ ବିଶ୍ୱାସ କରେ । ବିଶ୍ୱ ବାଣିଜ୍ୟ କ୍ଷେତ୍ରରେ ସମସ୍ତ ରାଷ୍ଟ୍ର ପରସ୍ପର ପାଇଁ ସମାଯୋଜନ କରିଥାନ୍ତି ଓ ପରସ୍ପରର ସହାୟତା କରିବା ମଧ୍ୟ ମଧ୍ୟ ଉଚିତ୍ ।
ପାରାଅଲମ୍ପିକ୍ସ କ୍ରୀଡାରେ ପୁରୁଷ ଡିସ୍‍କସ ଥ୍ରୋରେ ବ୍ରୋଞ୍ଜ ପଦକ ବିଜେତା ବିନୋଦ କୁମାରଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଛନ୍ତି

ଟୋକିଓ ପାରାଅଲମ୍ପିକ୍ସ କ୍ରୀଡାରେ ପୁରୁଷ ଡିସକସ୍ ଥ୍ରୋରେ ବ୍ରୋଞ୍ଜ ପଦକ ଜିତିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିନୋଦ କୁମାରଙ୍କୁ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; ବିନୋଦ କୁମାରଙ୍କ ଚମତ୍କାର ପ୍ରଦର୍ଶନ ଯୋଗୁଁ ଭାରତ ଆନନ୍ଦିତ! ବ୍ରୋଞ୍ଜ ପଦକ ପାଇଁ ତାଙ୍କୁ ଅଭିନନ୍ଦନ । ତାଙ୍କର କଠିନ ପରିଶ୍ରମ ଏବଂ ନିଷ୍ଠା ଉଲ୍ଲେଖନୀୟ ଫଳାଫଳ ଦେଉଛି ।
କୁଚ୍ଛି ନବବର୍ଷରେ ଜନସାଧାରଣଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜନସାଧାରଣଙ୍କୁ କୁଚ୍ଛି ନବବର୍ଷ ଅବସରରେ ଅଭିନନ୍ଦନ ଜଣାଇଛନ୍ତି । ‘‘କୁଚ୍ଛି ନବବର୍ଷ – ପବିତ୍ର ଆଷାଢୀ ବିଜ ଅବସରରେ ଏହି ପର୍ବ ପାଳନ କରୁଥିବା ଜନସାଧାରଣଙ୍କୁ ଶୁଭେଚ୍ଛା ଓ ଅଭିନନ୍ଦନ । ବର୍ଷଟି ଆନନ୍ଦ, ଉଲ୍ଲାସ ଓ ସମୃଦ୍ଧିର ବର୍ଷ ହେଉ ବୋଲି ମୋର ପ୍ରାର୍ଥନା,’’ ଏହା କହିଛନ୍ତି ପ୍ରଧାନମନ୍ତ୍ରୀ ।